VAZ 2101

VAZ 2101 je sovietsky automobil nižšej strednej triedy vyrábaný v rokoch 1970 až 1988. Bol to prvý model vyrábaný vo Volžskom automobilovom závode (VAZ) v  meste Togliatti (Toljatti).

Malý osobný automobil sa na sovietskom trhu predával pod menom Žiguli (rusky Жигули). Bol pomenovaný podľa Žiguľovských hôr (Жигулëвские горы), ktorých centrom je mesto Žigulovsk. Ležia na opačnom (pravom) brehu Volgy ako VAZ v Togliatti, smerom na mesto Samara.

Pre exportné trhy sa používal názov Lada, v západných krajinách sa predával pod označením Lada 1200. Voz vychádzal z talianskeho Fiatu 124, ktorý pre potreby ruských ciest prešiel radom zmien, vrátane inštalovania úplne nového štvorvalcového motora. Pôvodný Fiat 124 získal v roku 1967 cenu Európske auto roka. Model 2101 sa stal veľmi obľúbeným najmä v domácom Sovietskom zväze, ale aj v ostatných krajinách socialistického tábora a stal sa základom pre vývoj ďalších modelov značky VAZ.

Začiatok výroby: 1970

Motor: 
- OHC štvorvalcový motor s objemom 1 198 cm3  uložený vpredu
Výkon: 44 kW (60 k) prenesený štvorstupňovou manuálnou prevodovkou na zadné kolesá. Auto s hmotnosťou 955 kg dosiahlo maximálnu rýchlosť 140 km/h. 

- OHC štvorvalcový motor s objemom 1 294 cm3  uložený vpredu
Výkon: 46 kW (64 k) prenesený štvorstupňovou manuálnou prevodovkou na zadné kolesá. Verzia VAZ 21013.

Karoséria:
- päťmiestne štvordverové auto s karosériou sedan ponúkalo úložný priestor 380 litrov.

- päťmiestne päťdverové auto s karosériou kombi. Táto verzia sa označuje ako VAZ 2102.

 Pozri aj 
 Lada (automobil)
 AvtoVAZ

 Referencie 

 Zdroj 

2101
Kategória:Automobily nižšej strednej triedy
Kategória:Rely automobily